: Reënboë bestaan wel in die Transvaal met Jean Spies
‘Reënboë’ handel oor Andries, ’n millenial met kleindorpsindroom wat vir meeste van sy kinderjare geworstel het met die feit dat hy anders was as meeste kinders. Andries vertel staalkies van elke groot gebeurtenis wat gelei het tot die bekendmaking daarvan. Andries besef dat hy nie meer die alleenheid in hierdie kleurlose wêreld kan verdra nie en besluit om iets daaraan te doen. Mother Monster verskyn egter aan hom. Van toe af bestaan reënboë in die Transvaal.
REËNBOË BESTAAN WEL IN DIE TRANSVAAL is ’n eenmanstuk deur Jean Spies. Spies het die skryf en regie van dié produksie self behartig. Spies is n finalejaar Drama student aan die Universiteit van Stellenbosch, wat al voorheen in “Die Boekklub” en die Silwerskermkortfilm “Kloof” te sien was. REËNBOË was ontwikkel deur die jaarlikse Premiére Teaterfees wat deur die US Drama Departement aangebied word. By die fees het REËNBOË menigte nominasies ontvang onder andere “Beste Akteur”.
Reënboë bestaan wel in die Transvaal met Jean Spies
2020-01-22 - R 140 per ticket